
NOLIKUMS

         Rīgā
	    Datums skatāms laika zīmogā
	Nr.
	1-7e/26/22



Starptautisku sporta pasākumu atbalsta konkursa organizēšanas un finansējuma piešķiršanas kārtības un nosacījumu nolikums

I. Vispārīgie jautājumi

1. Nolikums nosaka nosacījumus, kritērijus un kārtību, kādā konkursa kārtībā piešķir valsts budžeta līdzekļus (turpmāk – Līdzfinansējums) Eiropas un pasaules čempionātu finālturnīru (turpmāk – Pasākums) organizēšanai.

2. Pasākumu atbalsta konkursa mērķis ir veicināt starptautisku augstu sasniegumu sporta pasākumu organizēšanu un popularizēšanu Latvijā, nodrošinot pozitīvu fiskālo ietekmi uz Latvijas ekonomiku. Šim mērķim piešķirti valsts budžeta līdzekļi 225 000 EUR (divi simti divdesmit pieci tūkstoši euro) apmērā, kas veidojušies apropriācijas pārdales no Ekonomikas ministrijas budžeta rezultātā saskaņā ar Ministru kabineta 2026.gada 16.jūnija rīkojumu Nr. 370.

3. Līdzfinansējumam ir tiesīga pieteikties Latvijā atzīta sporta federācija (turpmāk – Pretendents), kura šī nolikuma noteiktajā kārtībā iesniedz pieteikumu līdzfinansējuma saņemšanai (turpmāk – Pieteikums), lai saņemtu Līdzfinansējumu Pasākuma organizēšanai, un kura ir atbildīga par piešķirtā Līdzfinansējuma izlietojumu atbilstoši šim Nolikumam.

4. Konkursa organizēšanas process ietver šādus posmus:
4.1. Pieteikuma iesniegšanu noteiktajā termiņā un noformēšanu atbilstoši šā Nolikuma pielikumam;
4.2. Pieteikuma izvērtēšanu atbilstoši šajā Nolikumā noteiktajiem kritērijiem, nosacījumiem un ar Pieteikumu iesniegtajiem pamatojošajiem dokumentiem;
4.3. lēmuma par Līdzfinansējuma piešķiršanu vai atteikumu piešķirt Līdzfinansējumu pieņemšanu;
4.4. rezultātu paziņošanu;
4.5. līguma par Līdzfinansējuma piešķiršanu noslēgšanu un Līdzfinansējuma saņēmēja pārskata iesniegšanu.

5. Lēmumu par Līdzfinansējuma piešķiršanu pieņem Izglītības un zinātnes ministrijas valsts sekretārs pēc vērtēšanas komisijas iesniegtajiem priekšlikumiem. Vērtēšanas komisiju izveido ar Izglītības un zinātnes ministra rīkojumu, tās sastāvā iekļaujot Izglītības un zinātnes ministrijas nodarbinātos un arī Latvijas Sporta federāciju padomes (turpmāk – LSFP) pārstāvi. 

6. Līdzfinansējumu piešķir Pretendentam, kuram atbalsta piešķiršana nekvalificējas kā komercdarbības atbalsts vai kvalificējas saskaņā ar Eiropas Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) (turpmāk - Komisijas regula Nr. 2023/2831).

7.  Ja Pasākums ir saistīts ar amatieru sportu vai ar iedzīvotāju aktīva un veselīga dzīvesveida veicināšanu, vai jauniešu sportu, bet attiecībā uz publisko līdzekļu piešķiršanu tā organizēšana neatbilst Komercdarbības atbalsta kontroles likuma 5. pantā noteiktajām komercdarbības atbalstu raksturojošajām pazīmēm, atbalsta piešķiršana Pretendentam nav kvalificējama kā komercdarbības atbalsts.

8.  Ja konstatē, ka ar saimniecisko darbību nesaistīts Pasākums tā ieviešanas gaitā kļūst par Pasākumu, kas saistīts ar saimniecisko darbību, vai par Pasākumu, kam atbalsta piešķiršana ir kvalificējama kā komercdarbības atbalsts, un tam nav iespējams piemērot Komisijas regulas Nr. 2023/2831 nosacījumus, Pretendentam ir pienākums atmaksāt saņemto nelikumīgo komercdarbības atbalstu kopā ar procentiem no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

9. Ja līdzfinansējums tiek piešķirts saskaņā ar Komisijas regulu Nr.2023/2831,  Pretendents ievēro šādus nosacījumus: 
9.1. plānotais de minimis atbalsts kopā ar iepriekšējos trijos gados no atbalsta piešķiršanas dienas piešķirto de minimis atbalstu nepārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru. De minimis atbalsta apmērs tiek vērtēts viena vienota uzņēmuma līmenī;
9.2. de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %.
9.3. pretendentam De minimis atbalstu saskaņā ar Komisijas regulu Nr. 2023/2831 piešķir, ievērojot minētās regulas 1. panta 1. punktā noteiktos nozaru un darbību ierobežojumus;
9.4.  ja tiek pārkāpti Komisijas regulas Nr. 2023/2831 nosacījumi, Pretendentam ir pienākums atmaksāt Līdzfinansējuma ietvaros saņemto nelikumīgo de minimis atbalstu kopā ar procentiem no līdzekļiem, kas brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
[bookmark: p64][bookmark: p-1433647]9.5.  ja Pretendents vienlaikus darbojas gan kādā no nozarēm, kas minētas Komisijas regulas Nr. 2023/2831 1. panta 1. punkta "a", "b", "c" vai "d" apakšpunktā, gan vienā vai vairākās citās nozarēs, uz kurām attiecas šīs regulas darbības joma, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 2023/2831 1. panta 2. punktu, nodrošinot, ka darbības nozarēs, kuras ir izslēgtas no šīs regulas darbības jomas, negūst labumu no de minimis atbalsta, ko piešķir saskaņā ar Komisijas regulu Nr. 2023/2831.

10. Maksimālais piešķiramā Līdzfinansējuma apmērs nepārsniedz 17 euro (septiņpadsmit euro) par katru ārvalstu viesa Pasākuma sarīkošanas rezultātā Latvijas īslaicīgas izmitināšanas vietā pavadīto cilvēknakti. 

11. Paziņojumu par konkursa izsludināšanu (turpmāk – Paziņojums) publicē Izglītības un zinātnes ministrijas tīmekļvietnē www.izm.gov.lv, kā arī nosūtot informāciju par konkursa izsludināšanu Latvijas sporta federāciju padomei uz elektroniskā pasta adresi. Paziņojumā:
11.1. norāda Pieteikumu iesniegšanas vietu un termiņu;
11.2. publicē Nolikumu un Pieteikuma veidlapu.

II. Pieteikuma iesniegšanas un noformēšanas kārtība

12. Pretendents Pieteikumu sagatavo atbilstoši šā nolikuma pielikumā noteiktajai formai, un pievieno šī nolikuma pielikumā norādītos dokumentus. Pieteikumu  paraksta ar drošu elektronisko parakstu un kopā ar pievienotajiem pielikumiem iesniedz vienā EDOC formāta pakotnē. Pieteikumu iesniedz piecu darbdienu laikā pēc Paziņojuma par konkursa izsludināšanu publicēšanas, nosūtot to uz Izglītības un zinātnes ministrijas oficiālo elektronisko adresi.

13. Pieteikumu paraksta Pretendenta paraksttiesīgā persona saskaņā ar Uzņēmumu reģistra datiem vai persona, kura ir pilnvarota rīkoties Pretendenta vārdā, Pieteikumam pievienojot pilnvarojuma dokumentu.

III. Pieteikuma izvērtēšanas kārtība, kritēriji un lēmuma par Līdzfinansējuma piešķiršanu pieņemšanas kārtība

14. Komisija pārbauda, vai Pasākuma Pieteikums iesniegts norādītajā termiņā un atbilst šī  nolikuma 12. un 13. punktā noteiktajām noformēšanas prasībām, pārbaudes rezultātus atzīmējot pārbaudes lapā. Ja pieteikums atbilst šī nolikuma 12. un 13. punktam, Pasākuma Pieteikumu  virza  turpmākai izvērtēšanai atbilstoši šī nolikuma 16. punktā noteiktajiem kritērijiem. 

15. Pieteikumu atstāj bez izskatīšanas gadījumos, ja tas neatbilst šā Nolikuma 3., 12., 13. un 16. punktā noteiktajiem nosacījumiem. 

16. Pieteikumus par Pasākumiem vērtē saskaņā ar šādiem kritērijiem: 
16.1.Pasākumam ir pasaules vai Eiropas čempionāta statuss, ko apliecina starptautiskās sporta organizācijas, kurai ir attiecīgā sporta veida pārstāvniecības tiesības, deleģējums, un līdz Pieteikuma iesniegšanas dienai ir saņemts Latvijas Nacionālās sporta padomes atzinums vai ir iesniegts pieteikums tā saņemšanai;
16.2. Pasākumā ir paredzēta vismaz sešu valstu, tostarp Latvijas, pārstāvju dalība;
16.3. Pasākuma norise ir paredzēta 2026. gadā Latvijas Republikas teritorijā;
[bookmark: _Hlk235090720]16.4. Pasākuma norise rada vismaz divas reizes lielāku atdevi valsts budžetā pret vienu saņemto euro līdzfinansējumā.

17. Līdzfinansējumu drīkst izmantot šādu ar Pasākuma organizēšanu saistītu izdevumu apmaksai: licences iegādei, mārketinga materiālu izgatavošanai, telpu nomai un pielāgošanai, tehnisko iekārtu nodrošināšanai, transporta izmaksu segšanai, tiesnešu un organizatoru darba samaksai, oficiālo personu izmitināšanai un ēdināšanai, dalībnieku apkalpošanai, Pasākuma popularizēšanai, komunālo pakalpojumu izmaksu segšanai, tādu preču, pakalpojumu un materiālu iegādei, kuri nepieciešami Pasākuma īstenošanas procesā, skaņas apstrādes, vizuālo, muzikālo un citu ar Pasākuma organizēšanu tieši saistīto māksliniecisko un tehnoloģisko pakalpojumu apmaksai, neatliekamās medicīniskās palīdzības pakalpojumu nodrošināšanai Pasākuma norises laikā, sabiedriskās kārtības un drošības nodrošināšanas izmaksu segšanai, autortiesību un blakustiesību izmaksu segšanai, kā arī telekomunikāciju pakalpojumu apmaksai.

IV. Komisijas uzdevumi, tiesības un priekšlikuma sagatavošanas kārtība

18. Komisijas uzdevumi:
18.1. apkopot un izvērtēt Pieteikumus ne vēlāk kā septiņu darbdienu laikā pēc Pieteikumu iesniegšanas termiņa beigām;
18.2. pārbaudīt, vai Pieteikumi atbilst šā Nolikuma 12. un 13. punktam, nosakot Pieteikumus, kuri virzāmi turpmākai izvērtēšanai atbilstoši šā Nolikuma 16. punktam;
0. apstiprināt Pieteikumus, kas atbilst šā Nolikuma 16. punktā noteiktajiem kritērijiem, un virzīt tos piešķiramā Līdzfinansējuma apmēra aprēķināšanai atbilstoši Pieteikumā iekļautajai informācijai;
0. proporcionāli samazināt Līdzfinansējuma apmēru par vienu ārvalstu viesa Pasākuma sarīkošanas rezultātā Latvijas īslaicīgas izmitināšanas vietā pavadīto cilvēknakti, pieejamo Līdzfinansējuma apmēru dalot ar kopējo pieteikto ārvalstu viesu Latvijas īslaicīgas izmitināšanas vietās pavadīto cilvēknakšu skaitu, ja kopējais pieprasītā Līdzfinansējuma apmērs, kas aprēķināts atbilstoši šā nolikuma 10. punktam, pārsniedz konkursa ietvaros pieejamo Līdzfinansējuma apmēru;
0. sagatavot priekšlikumu (lēmuma projektu) Izglītības un zinātnes ministrijas valsts sekretāram par valsts līdzfinansējuma piešķiršanu vai atteikumu piešķirt finansējumu;
0. pēc visu Pieteikumu izvērtēšanas un piešķiramā Līdzfinansējuma apmēra aprēķināšanas iesniegt priekšlikumu Izglītības un zinātnes ministrijas valsts sekretāram lēmuma pieņemšanai par Līdzfinansējuma apmēru katram Pretendentam, kas kvalificējies Līdzfinansējuma saņemšanai.
1. [bookmark: _Hlk96070110]Komisijas locekļi paraksta apliecinājumu par interešu konflikta neesamību likuma “Par interešu konflikta novēršanu valsts amatpersonu darbībā” izpratnē.

1. Komisijai ir tiesības, izskatot saņemto Pieteikumu lūgt Pretendentam piecu darbdienu laikā pēc komisijas pieprasījuma saņemšanas, precizēt konstatētās matemātiska aprēķina kļūdas, kā arī pieprasīt iesniegt papildu pamatojošos dokumentus vai informāciju.

1. Komisijas sēdes notiek bez Pretendenta pārstāvja klātbūtnes.

1. Komisija priekšlikumu lēmuma projekta veidā pieņem, atklāti balsojot, ar klātesošo komisijas locekļu vienkāršu balsu vairākumu. Ja balsu skaits sadalās vienādi, izšķirošā ir komisijas priekšsēdētāja balss. Komisijas loceklis nedrīkst atturēties no lēmuma pieņemšanas. 

1. Komisijas sēdes  protokolē un protokolu sagatavo divu darbdienu laikā pēc komisijas sēdes. Protokolu paraksta ar ministrijas dokumentu vadības sistēmas “Namejs” parakstu visi komisijas locekļi. 

V. Lēmuma paziņošanas, līguma noslēgšanas izpildes kontroles un pārsūdzības kārtība

24. Piecu darbdienu laikā pēc šā Nolikuma 5.punktā minētā lēmuma pieņemšanas Izglītības un zinātnes ministrija  paziņo lēmumu Pretendentam saskaņā ar Paziņošanas likumu.

25. Pretendents Izglītības un zinātnes ministrijas lēmumu par atteikumu piešķirt Līdzfinansējumu, piešķirtā Līdzfinansējuma apmēra samazināšanu vai citu ar šo Nolikumu saistītu lēmumu ir tiesīgs pārsūdzēt tiesā Administratīvā procesa likumā noteiktajā kārtībā un termiņos.

26. Šā Nolikuma 4.5. punktā minēto līgumu par Līdzfinansējuma piešķiršanu slēgšanu ar Pretendentiem un šo līgumu izpildes uzraudzību nodrošina LSFP.

27. Pēc finansēšanas līguma noslēgšanas Pretendentam ir tiesības saņemt avansa maksājumu 70 % apmērā no Pretendentam piešķirtā Līdzfinansējuma apmēra.

28. Atlikušos 30 % no Pretendentam piešķirtā Līdzfinansējuma apmēra Pretendents var saņemt pēc atskaites par Pasākuma īstenošanu un Līdzfinansējuma izlietojumu apstiprināšanas.

29. Pretendents ne vēlāk kā triju mēnešu laikā pēc Pasākuma noslēguma iesniedz atskaiti par Pasākuma īstenošanu, apliecinot ārvalstu viesu Latvijas īslaicīgas izmitināšanas vietās pavadīto cilvēknakšu skaitu un Līdzfinansējuma izlietojumu.

30. Ja Pretendents, iesniedzot atskaiti, nevar pamatot Pieteikumā norādīto ārvalstu viesu Latvijas īslaicīgas izmitināšanas vietās pavadīto cilvēknakšu skaitu, Līdzfinansējuma summa tiek koriģēta, to pārrēķinot atbilstoši atskaitē apstiprinātajam ārvalstu viesu Latvijas īslaicīgas izmitināšanas vietās pavadīto cilvēknakšu skaitam, un no šā Nolikuma 29. punktā noteiktās Līdzfinansējuma daļas ietur starpību.

31. Ja atskaite par Pasākuma īstenošanu un Līdzfinansējuma izlietojumu nav iesniegta šā Nolikuma 30. punktā noteiktajā termiņā, var lemt par šā Nolikuma 28. punktā noteiktā avansa maksājuma atmaksu, kā arī par šā Nolikuma 29. punktā noteiktās Līdzfinansējuma daļas neizmaksāšanu.


Valsts sekretārs	Jānis Paiders

